8. ΒΑΣΙΛΙΚΟΝ ΔΙΑΤΑΓΜΑ της 31 Ιαν./11 Φεβρ. 1955 Περί επεκτάσεως των διατάξεων του Νόμ. 2445/1953 "περί εκδικάσεως των παραβάσεων των περί κυκλοφορίας πεζών και οχημάτων διατάξεων εν τη πόλει Θεσσαλονίκης" και εις άλλας τινάς πόλεις. Έχοντες υπ' όψιν τας διατάξεις : 1)του άρθρ. 2 του Νόμ. 2445/1953 "περί εκδικάσεως των παραβάσεων των περί κυκλοφορίας πεζών και οχημάτων διατάξεων εν τη πόλει Θεσσαλονίκης", 2)του Νόμ. 1671/1951"περί Υπουργικού Συμβουλίου και Υπουργείων" ως ούτος συνεπληρώθη δια του υπ' αριθ. 3076/1954 Νόμου, μετά γνώμην του Συμβουλίου Επικρατείας, διατυπωθείσαν εις το υπ' αριθ. 624/1954 Πρακτικόν του, προτάσει του επί της Δικαιοσύνης Υπουργού και του επί των Εσωτερικών Υφυπουργού, απεφασίσαμεν και διατάσσομεν : Άρθρ.1.-Αι διατάξεις του Νόμ. 2445/1953 "περί εκδικάσεως των παραβάσεων των περί κυκλοφορίας πεζών και οχημάτων διατάξεων εν τη πόλει Θεσσαλονίκης" επεκτείνονται από της δημοσιεύσεως του παρόντος εις τα πόλεις Αγρίνιον, Βόλον, Ηράκλειον, Ιωάννινα, Καβάλαν, Καλάμας, Καστορίαν, Κόρινθον, Κοζάνην, Λαμίαν, Λάρισαν, Μυτιλήνην, Ρόδον, Τρίπολιν, Φλώρινα,  Χανιά και Σέρρας. Εις τον επί της Δικαιοσύνης Υπουργόν και τον επί των Εσωτερικών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 